***Кадерле укучылар, хөрмәтле укытучылар һәм әти-әниләр!***



*Бүген сезнең өчен истә кала торган зур бәйрәм – мәктәп чоры тәмамланды, дәресләр, өй эшләре артта калды, ә алда – олы тормыш юлы. Бу бәйрәм бер календарьда да күрсәтелмәгән, әмма һәр кеше йөрәгендә ул яшьлектәге иң гүзәл вакыйга буларак мәңгегә саклана.*

*Бүген соңгы кыңгырау көне, алда – чыгарылыш имтиханнары, аннары – мөстәкыйль рәвештә киләчәк тормыш юлын сайлау. План-ниятләрегезне тормышка ашыру, җәмгыятьтә үз урыныгызны табу өчен сезнең алда зур мөмкинлекләр ачыла.*

*Быел урта гомуми белем бирү мәктәпләрен 188 егет һәм кыз тәмамлый, төп мәктәпләрне тәмамлап чыгучылар – 423.*

*Кадерле балалар! Сезнең һәрберегез җәмгыятькә файда китереп, мохтаҗларга ярдәм итеп, гаделсезлеккә каршы көрәшеп үз тирәсендәге дөньяны яхшы якка үзгәртә ала. Шушындый беренче карашка бик зур булмаган эшләрдән районның һәм Республиканың киләчәге төзелә. Ул киләчәкнең нинди булуы сездән тора. Әйдәгез, район һәм Республика казанышларында минем дә өлешем бар дип әйтерлек итеп яшик һәм эшлик.*

*Сез белем дөньясына илтә торган озын юлның беренче баскычын үттегез. Киләчәк тормышта да күп укырга туры киләчәк, чөнки хәзерге заман шартларында җәмгыятьтә үз урыныңны табу өчен, белемле генә түгел, ә бар яктан да укымышлы белгеч булырга кирәк. Сез илебезне модернизацияләү мәсьәләләрен хәл итәргә, көндәшлеккә сәләтле нык икътисад төзергә тиешле яшьләр.*

*Фидакарь хезмәтләре өчен укытучыларыгызга рәхмәт әйтәсем килә. Укучыларның әхлак нигезләрен, тормышка карашларын формалаштыруда укытучыларның роле бик зур. Алар белем генә биреп калмый, Россиянең кеше капиталын тудыра, димәк, илебезнең киләчәген төзи.*

*Кадерле балалар! Тормышыгызның яңа сәхифәсен ачкач та, туган мәктәбегезне онытмагыз, сезнең өчен бөтен күңелен биреп тырышкан остазларыгыз белән элемтәне югалтмагыз. Төрле фәннәрдән белем биреп кенә калмыйча, дуслыкка, үзара аралашу кагыйдәләренә, беренче авырлыкларга бирешмәү тәҗрибәсенә, беренче зур җиңүләрегезнең тәмен тоярга алар өйрәткәнен исегездән чыгармагыз.*

*Сезне тәрбияләү өчен бар көчләрен, сабырлыкларын, тырышлыкларын биргән әти-әниләрегезгә һәрвакыт рәхмәтле, игътибарлы булыгыз.*

*Сез яшь, көчегез, энергиягез ташып тора, киләчәккә планнарыгыз зур. Чын күңелемнән барлык хыялларыгызның тормышка ашуын телим. Сезнең гаять җаваплы адым ясыйсыгыз – нинди һөнәр сайлап аласын хәл итәсегез бар. Сез дөрес юлны сайларсыз дип ышанам. Киләчәккә планнарыгызны кече ватаныгыз – Биектау районы белән бәйләрсез, дигән өмет тә бар, безгә яшь һәм укымышлы белгечләр бик кирәк.*

*Мәктәптә алган белемнәрегез максатларыгызны тормышка ашырырга ярдәм итсен. Ирешелгәннәр белән генә чикләнмәгез, иң яхшылар булырга омтылыгыз! Уңышлар юлдаш булсын сезгә, кадерле укучылар!*

*Рөстәм Кәлимуллин,*

*Биектау муниципаль районы башлыгы,*

*“Бердәм Россия” партиясенең җирле бүлекчәсе секретаре*